‘ભારત તેરે ટુકડે હોંગે...’ સૂત્રના પ્રણેતા ગણાતા આતંકી સાંઠગાંઠ ધરાવતા JNUના ઉમર ખાલીદને તાજેતરમાં જ તેના જઘન્ય અપરાધો માટે શિક્ષા થઈ છે. JNU પછી અન્ય સ્થાનોએ દેશદ્રોહી પ્રવૃત્તિઓ કરનારા આ અપરાધીએ દિ. ૩૧ ડિસેમ્બર, ૨૦૧૭ના દિવસે કેટલાક ષડયંત્રકારીઓએ પુણેમાં યોજેલી એલ્ગાર પરિષદમાં ભાગ લીધો હતો. આ ઘટનાના બીજા જ દિવસે એટલે કે ૧ જાન્યુઆરીના દિવસે દલિત-સામ્યવાદી-માઓવાદી સંગઠનો દ્વારા ભીમા-કોરેગાવમાં હજારોની ભીડ એકત્રિત કરવામાં આવી હતી અને સમગ્ર ઘટના હિંસામાં ફેરવાઈ ગઈ હતી. એલ્ગાર પરિષદના આયોજકોમાં એક હતા. માઓવાદી આતંકના સમર્થક એવા સુધીર ઢવળે જેમને ન્યાયાલયે ૪૦ માસના કારાવાસની શિક્ષા ફટકારી હતી. ઉમર ખાલીદ તો ઇસ્લામિક આતંકવાદના જાહેર સમર્થક છે. અન્ય એક આયોજક એવા હર્ષિલા પોતદારની તેમની માઓવાદી પ્રવૃત્તિઓ માટે વર્ષ ૨૦૧૩માં પોલીસ તપાસ પણ થઈ હતી. જો કે વામપંથી ષડયંત્રકારીઓ અને હિંસાચારીઓ સાથેના મમત્વને કારણે કોંગ્રેસી નેતા અને તત્કાલીન મંત્રી જયરામ રમેશના દોરીસંચારને કારણે આ માઓવાદી મહિલાની તપાસ રહસ્યમય રીતે આગળ વધી ન હતી. ટૂંકમાં ભીમા-કોરેગાવ કાર્યક્રમના આયોજકોમાં અપરાધીઓ હતા એ વાત તો જગજાહેર હતી.